**Rătăcire**

*Alexandru Cristian*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În lume o frunză cade

un pom asuprit de vânt se rupe

un slujitor drept cade

o inimă bună se rupe.

eu mă rog şi uit ruga

viaţa mi-o duc între cer şi lut

pe rugul vieţii marea va spumega

cât inima mea va trăi şi voi uita...

apoi şi aerul curat şi argintul

stelelor şi nepătrunsul albastru

al ochilor tăi.

Doar tu

mă poţi scoate din beznă şi rătăcire

O înger,du-mă la mântuire!